钦定古今图书集成/明伦汇编/氏族典/第170卷 > 颜敏德
## 钦定古今图书集成/明伦汇编/氏族典/第170卷 > 颜敏德

按《海澄县志》：“敏德，唐臣之子，字克和，登乾道乙丑第，
历知循州，除邕筦安抚使。邕数有峒寇，敏德遇以威
信不敢犯，所部敉宁，朝命嘉之，官至朝散大夫。”

===颜棫===按《永春县志》：“棫字叔坚，淳熙七年领乡荐，入太学，十
二年上舍两优，释褐为温州判官，除国子正，知池州，
以治办闻。提举江东常平，救荒绩最。召还为宗正少
卿，俄迁中书舍人兼直翰林，进吏部侍郎，擢工部尚
书。年五十二卒。”